PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo: 2007/VP/3/1/096	Bratislava  22. 11.  2007 

	Protimonopolný úrad Slovenskej republiky, odbor koncentrácií, ako orgán príslušný na konanie podľa § 10 ods. 1 zákona č. 145/1995 Z. z. o správnych poplatkoch v znení neskorších predpisov vo veci vrátenia správneho poplatku podnikateľovi WOOD & Company Funds SICAV p.l.c. so sídlom Level 6, The Mall Offices, The Mall, Floriana VLT 16, Malta, reg. číslo SV 51 

	rozhodol

podľa § 10 ods. 1 zákona č. 145/1995 Z. z. o správnych poplatkoch v znení neskorších predpisov tak, že správny poplatok v sume 100 000 Sk (slovom jedenstotisíc slovenských korún) sa vracia podnikateľovi WOOD & Company Funds SICAV p.l.c. so sídlom Level 6, The Mall Offices, The Mall, Floriana VLT 16, Malta, reg. číslo SV 51. Správny poplatok bude vrátený na účet číslo: 262 402 9660/11000, KS: 8148, VS: 32031007, vedený v Tatra Banka, a. s., Hodžovo nám. 3, 811 06 Bratislava.

Odôvodnenie:

	Protimonopolnému úradu Slovenskej republiky, odboru koncentrácií (ďalej len „úrad“) bolo dňa 9. 10. 2007 listom podnikateľa WOOD & Company Funds SICAV p.l.c. so sídlom Level 6, The Mall Offices, The Mall, Floriana VLT 16, Malta, reg. č. SV 51 (ďalej len „WOOD & Company Funds SICAV p.l.c.“), prostredníctvom splnomocneného právneho zástupcu JUDr. Viliama Karasa, advokáta advokátskej kancelárie MAPLE & FISCH, s.r.o. so sídlom Rajská 15/A, 811 08 Bratislava (ďalej len „právny zástupca“), zaevidovaným pod č. 3718/2007, doručené oznámenie koncentrácie podľa § 10 ods. 9 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“), spočívajúcej v získaní výlučnej kontroly podnikateľa WOOD & Company Funds SICAV p.l.c. nad podnikom podnikateľa CHIRANA T.Injecta, a. s. so sídlom Nám. Dr. Alberta Schweitzera 194, 916 01 Stará Turá, IČO: 35 812 443 prostredníctvom spoločnosti LPEF a. s., Bratislava, ktorá vznikla na základe Zmluvy o kúpe a predaji akcií uzatvorenej medzi Mgr. Michalom Hrbáčkom, Ing. Martinom Lieskovským, spoločnosťou SOFTWIS s.r.o., spoločnosťou ANACUSA INVESTMENT LIMITED a spoločnosťou LPEF a. s., uzatvorenej dňa 8. októbra 2007. 

Na základe tohto oznámenia sa dňa 9. 10. 2007 podľa § 25 ods. 1 zákona v spojení s § 18 ods. 2 zákona č. 71/1967 Zb. o správnom konaní (správny poriadok) v znení neskorších predpisov (ďalej len „správny poriadok“) začalo správne konanie vo veci predmetnej koncentrácie, ktorému bolo pridelené číslo správneho konania 0077/OK/2007, o čom úrad prostredníctvom právneho zástupcu informoval oznamovateľa koncentrácie listom č. 3837/PMÚ SR/2007 zo dňa 17. 10. 2007.

Oznamovateľ koncentrácie dňa 11. 10. 2007 zaplatil správny poplatok vo výške 100 000,- Sk na účet úradu podľa položky č. 212 sadzobníka správnych poplatkov, ktorý tvorí prílohu zákona č. 145/1995 Z. z. o správnych poplatkoch v znení neskorších predpisov (ďalej len „zákon o správnych poplatkoch“).

Dňa 29. 10. 2007 nadobudlo právoplatnosť rozhodnutie číslo 2007/ZK/3/1/089 zo dňa 24. 10. 2007, ktorým úrad správne konanie vo veci predmetnej koncentrácie na základe § 22 ods. 1 písm. d) v spojení s § 32 ods. 2 písm. c) zákona zastavil, pretože dôvod konania nebol daný.

Podľa § 10 ods. 1 zákona o správnych poplatkoch správny orgán, ktorý poplatok vybral, vráti ho v plnej výške, ak sa nemohol vykonať úkon alebo uskutočniť konanie bez zavinenia poplatníka, alebo ak bol poplatok zaplatený bez toho, aby bol na to poplatník povinný, ak pri jednotlivých položkách sadzobníka nie je ustanovené inak. Vzhľadom na to, že správny poplatok bol zaplatený bez toho, aby bol na to poplatník povinný, úrad vracia správny poplatok v plnej výške, t. j. 100 000,- Sk.

Na základe vyššie uvedeného úrad rozhodol tak, ako je uvedené vo výroku tohto rozhodnutia.

Poučenie:

	Podľa ustanovenia § 10 ods. 6 zákona č. 145/1995 Z. z. o správnych poplatkoch v znení neskorších predpisov sa proti tomuto rozhodnutiu nemožno odvolať. Rozhodnutie nadobúda právoplatnosť dňom doručenia. 

	Ing. Dušan Valo
	riaditeľ odboru koncentrácií

Rozhodnutie sa doručuje:

JUDr. Viliam Karas
MAPLE & FISH s.r.o.
advokátska kancelária
Rajská 15/A
811 08 Bratislava